พอดีว่ากินยาคุมฉุกเฉินไปวันที่22ของเดือนพฤศจิกายนที่ผ่านมาค่ะ เดือนพฤศจิประจำเดือนมาวันที่12และหายวันที่18 แต่ตอนนี้วันที่ 21ธันวาคม ประจำเดือนยังไม่มาเลยค่ะ เลื่อนไปแล้ว8วันแล้วค่ะ แล้วตอนนี้ได้เกิดอาการคัดหน้าอกตัวบวมและเวียนศรีษะ โดยก่อนหน้ามักมีเมือกใสๆออกจากช่องคลอด เลยอยากทราบว่ามีโอกาสตั้งครรถ์มั้ยคะ
สวัสดีค่ะ หากประจำเดือนมาวันที่ 12-18 พ.ย. แล้วได้ทานยาคุมฉุกเฉินไปในวันที่ 22 พ.ย. แล้วตอนนี้ประจำเดือนยังไม่มา ก็อาจเกิดจากผลของยาคุมฉุกเฉินที่ได้ทานไปได้ค่ะ อย่างไรก็ตาม แนะนำควรลองตรวจหาการตั้งครรภ์ดูด้วย เพราะยาคุมฉุกเฉินนั้น ก็ไม่สามารถป้องกันการตั้งครรภ์ได้ 100% ค่ะหากตรวจไม่พบการตั้งครรภ์ อาการต่างๆ ที่เป็นอยู่ คือ คัดหน้าอก ตัวบวม เวียนหัว มีตกขาวจากช่องคลอด ก็อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น การมีความเครียด วิตกกังวล เป็นต้น ดังนั้น หากตรวจไม่พบการตั้งครรภ์ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ